অন্যদিকে বিএনপির নেতাকর্মীরা রয়েছেন সংশয়ে। তাদের প্রশ্ন দল কি এবারো জামায়াতের প্রার্থীকে আসনটি ছেড়ে দেবে, নাকি নিজের অবস্থান শক্তিশালী করে ঘুরে দাঁড়াবে। আবার দলীয় মনোনয়ন নিয়েও দ্বিমত রয়েছে তাদের। দলের নেতাদের মধ্যে বিএনপির শক্তিশালী প্রার্থী হিসেবে চিকিৎসক নেতা দলের কেন্দ্রীয় কমিটির সহসভাপতি ডা. এ জেড এম জাহিদ হোসেনের নাম শোনা যাচ্ছে। অপর মনোনয়ন প্রত্যাশী জেলা বিএনপির যুগ্ম আহবায়ক লুৎফর রহমান মিন্টু বলেন, জামায়াতের অতীত কর্মকাণ্ড আমাদের নেতাকর্মীরা ক্ষুব্ধ ও বিব্রত। তাদের জন্য আমাদের দুর্নামের শেষ নেই। তিনি বলেন, এবার এ আসনে জামায়াত কোনোভাবেই মনোনয়ন পাবে না বলে প্রাথমিকভাবে আলোচনা হয়েছে।